*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*162. számú előterjesztés*

Bátaszék Város Önkormányzata Képviselő-testületének 2017. július 13-án,

16,00 órakor megtartandó **RENDKÍVÜLI** ülésére

*A TOP-3.2.1-15-TL1-2016-00009 azonosító számú „Tanuszoda energetikai korszerűsítése Bátaszéken” pályázat előkészítéséhez forrás biztosítása*

|  |
| --- |
| **Előterjesztő:** dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 07. 13. |

***Tisztelt Képviselő-testület!***

A **„Tanuszoda energetikai korszerűsítése Bátaszéken”** című és **TOP-3.2.1-15-TL1-2016-00009** azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban 2017. május 30. napon Támogatási Szerződés került aláírásra.

A 164/2016.(VII.13.) számú önkormányzati határozattal a Képviselő-testület többek között döntött arról, hogy a benyújtani kívánt pályázat elkészítéséhez kapcsolódó szakértői feladatok ellátásához szükséges bruttó 7.874.000- Ft összegből a támogatás megállapításáról szóló értesítés kézhezvételét követően esedékes 6.100.000.- Ft + ÁFA (bruttó 7.747.000.- Ft) díj kifizetését az önkormányzat 2016. évi költségvetésének általános tartalékkerete terhére biztosítja. A pályázat benyújtását kövezően a 100.000,-Ft+ÁFA díj megfizetésre került.

A Támogatási Szerződésben foglaltaknak megfelelően az elkülönített bankszámlára az előleg megérkezett.

Elszámolható költség: 6.200.000,- Ft+ 27% Áfa ( Ft) összesen: 7.874.000,- Ft

Mindezek alapján javasoljuk az alábbi határozati javaslat elfogadását.

***H a t á r o z a t i j a v a s l a t :***

**a TOP-3.2.1-15-TL1-2016-00009 azonosító számú „Tanuszoda energetikai korszerűsítése Bátaszéken” pályázat előkészítéséhez forrás biztosítására**

Bátaszék Város Önkormányzatának Képviselő-testülete;

1. a TOP-3.2.1-15-TL1-2016-00009 azonosító számú „Tanuszoda energetikai korszerűsítése Bátaszéken” pályázat előkészítése feladat ellátásához szükséges bruttó 7.747.000,- Ft vállalkozói díj kifizetését a megítélt TOP-3.2.1-15-TL1-2016-00009 projekt támogatás terhére biztosítja,
2. a 164/2016.(VII.13.) önkormányzati határozat b.) pontjának második bekezdését hatályon kívül helyezi.

*Határidő:* 2017. július 20.

*Felelős*: Kondriczné dr. Varga Erzsébet jegyző

 (a határozat megküldéséért)

*Határozatról értesül*: Kapos-Faktor Tanácsadó Nonprofit Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár